
A V I Z

asupra propunerii legislative pentru modificarea şi completarea art.14 din Legea nr.216/1998 privind regimul paşapoartelor în România.



Cu adresa nr.522 din 3 februarie 2000, înregistrată sub nr.123/XVIII/11 din 3 februarie 2000, Secretarul general al Camerei Deputaţilor a trimis  Comisiei juridice, de disciplină şi imunităţi, în vederea dezbaterii şi avizării,  propunerea legislativă  menţionată mai sus.



În şedinţa din 1 martie 2000 Comisia juridică, de disciplină şi imunităţi a examinat propunerea legislativă şi a hotărât, cu majoritate de voturi, să o avizeze favorabil, cu recomandarea, pentru comisia sesizată în fond, de a ţine seama de observaţiile şi propunerile de tehnică legislativă din Avizul favorabil nr.162/4.02.2000, al Consiliului Legislativ precum şi de a solicita punctul de vedere al Guvernului.



Având în vedere conţinutul juridic şi obiectul reglementării, propunerea legislativă face parte din categoria legilor ordinare. 


           P R E S E D I N T E,                         SECRETAR,

                    Emil Teodor Popescu                    Nicolae Grădinaru

red. consilier

        Rânjea Sorin

